**TÁJÉKOZTATÓ**

**A VISSZAÉLÉS-BEJELENTÉSI RENDSZER MŰKÖDÉSÉRŐL**

**A BERETTYÓÚJFALUI SZAKKÉPZÉSI CENTRUMBAN**

A Berettyóújfalui Szakképzési Centrum a panaszokról, a közérdekű bejelentésekről, valamint a visszaélések bejelentésével összefüggő szabályokról szóló [2023. évi XXV. törvény](https://mkogy.jogtar.hu/jogszabaly?docid=A2300025.TV) (a továbbiakban: Panasztörvény) értelmében belső visszaélési-bejelentési rendszer (a továbbiakban: Visszaélés-bejelentési rendszer) működtet.

A Centrum által működtetett Visszaélés-bejelentési rendszerben jogellenes vagy jogellenesnek feltételezett cselekményekre vagy mulasztásra, illetve egyéb visszaélésre vonatkozó információt lehet bejelenteni.

**A Centrum által a Visszaélés-bejelentési rendszer működtetésére kijelölt személy elérhetőségei**

Elérhetőségei:

* Név: Nagyné dr. Jónás Anita
* Telefon: 06/54 475-104 14-es mellék

Munkanapokon 8-16 óráig

* E-mail: [visszaelesbejelentes@berettyoujfaluiszc.hu](mailto:visszaelesbejelentes@berettyoujfaluiszc.hu)

**Ki tehet bejelentést a Centrum által működtetett Visszaélés-bejelentési rendszerbe?**

1. a Centrum által foglalkoztatott,
2. az a foglalkoztatott, akinek a Centrumnál fennálló foglalkoztatásra irányuló jogviszonya megszűnt,
3. a Centrummal foglalkoztatásra irányuló jogviszonyt létesíteni kívánó olyan személy, aki esetében e jogviszony létesítésére vonatkozó eljárás megkezdődött,
4. egyéni vállalkozó, egyéni cég, ha a Centrummal szerződéses kapcsolatban áll,
5. a Centrummal szerződéses kapcsolat létesítésére vonatkozó eljárást megkezdett, szerződéses kapcsolatban álló vagy szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személy,
6. a Centrumnál tevékenységet végző gyakornok és önkéntes,
7. a Centrummal az *a)*, *b)*vagy *d)*pont szerinti jogviszonyt vagy szerződéses kapcsolatot létesíteni kívánó olyan személy, aki esetében e jogviszony vagy szerződéses kapcsolat létesítésére vonatkozó eljárás megkezdődött, és
8. az a személy, akinek az *a)*, *b)*vagy *d)*pont szerinti jogviszonya vagy szerződéses kapcsolata a foglalkoztatóval megszűnt.

**Hogyan lehet a bejelentést megtenni?**

A bejelentést a Bejelentő elektronikus úton, e-mailen keresztül írásban teheti meg a [visszaelesbejelentes@berettyoujfaluiszc.hu](mailto:visszaelesbejelentes@berettyoujfaluiszc.hu) e-mail címre.

A visszaélés-bejelentési rendszer működtetője a bejelentés kézhezvételétől számított 7 napon belül a bejelentés megtételéről visszaigazolást küld a bejelentő számára.

**A bejelentés kivizsgálása**

1. A Centrum a bejelentésben foglaltakat a lehető legrövidebb időn belül, de legfeljebb a bejelentés beérkezésétől számított 30 napon belül kivizsgálja. A határidő különösen indokolt esetben meghosszabbítható, de erről, valamint a kivizsgálás várható időpontjáról és a hosszabbítás indokáról a bejelentőt tájékoztatni szükséges.
2. A kivizsgálás során a Visszaélés-bejelentési rendszer működtetője a bejelentővel kapcsolatot tart, és amennyiben szükséges a bejelentés kiegészítésére pontosítására, a tényállás tisztázásra, valamint további információk rendelkezésre bocsátására hívhatja fel a bejelentőt.
3. A bejelentés kivizsgálása mellőzhető:
4. a bejelentést azonosíthatatlan bejelentő tette meg,
5. a bejelentést nem az arra jogosult személy tette meg,
6. a bejelentés ugyanazon bejelentő által tett ismételt, a korábbi bejelentéssel azonos tartalmú bejelentés, illetve
7. a közérdek vagy a nyomós magánérdek sérelme a bejelentésben érintett természetes személy, illetve jogi személy (a továbbiakban együtt: bejelentésben érintett személy) jogainak a bejelentés kivizsgálásából eredő korlátozásával nem állna arányban.
8. A kivizsgálás során értékelni kell a bejelentésben foglaltak helytállóságát, és meg kell hozni azokat az intézkedéseket, amelyek alkalmasak a jogellenes vagy jogellenesnek feltételezett cselekmények vagy mulasztások orvoslására.
9. Ha a bejelentés alapján büntetőeljárás kezdeményezése indokolt, akkor intézkedni kell a feljelentés megtételéről.
10. A Visszaélés-bejelentési rendszer működtetője írásban tájékoztatja a bejelentőt a kivizsgálásról vagy annak mellőzéséről, a mellőzés indokáról, a kivizsgálás eredményéről, a megtett intézkedésekről. Az írásbeli tájékoztatás mellőzhető, ha a Visszaélés-bejelentési rendszer működtetője a bejelentőt - utólag is igazolható módon – szóban tájékoztatta, aki a tájékoztatást tudomásul vette.
11. A Visszaélés-bejelentési rendszer működtetője világos és könnyen hozzáférhető információt nyújt a Visszaélés-bejelentési rendszer működésére, a bejelentéssel kapcsolatos eljárásra, valamint az e törvény szerinti visszaélés-bejelentési rendszerekre és eljárásokra vonatkozóan.

**A bejelentéssel kapcsolatos adatkezelés szabályai**

1. A Visszaélés-bejelentési rendszer keretei között

*a)*a bejelentőnek,

*b)*annak a személynek, akinek a magatartása vagy mulasztása a bejelentésre okot adott, és

*c)*annak a személynek, aki a bejelentésben foglaltakról érdemi információval rendelkezhet,

a bejelentés kivizsgálásához elengedhetetlenül szükséges személyes adatai kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kezelhetők.

1. A Visszaélés-bejelentési rendszer keretei között kezelt adatok közül haladéktalanul törölni kell az 1. pont hatálya alá nem tartozó személyes adatokat.
2. A Visszaélés-bejelentési rendszer keretei között kezelt személyes adatok - kivétel a 4. pont - csak a bejelentés alapján kezdeményezett eljárás lefolytatására hatáskörrel rendelkező szerv részére adhatóak át, ha e szerv annak kezelésére törvény alapján jogosult, vagy az adatai továbbításához a bejelentő hozzájárult. A bejelentő személyes adatai hozzájárulása nélkül nem hozhatóak nyilvánosságra.
3. Ha nyilvánvalóvá vált, hogy a bejelentő rosszhiszeműen, valótlan adatot vagy információt közölt és

* ezzel bűncselekmény vagy szabálysértés elkövetésére utaló körülmény merül fel, személyes adatait az eljárás lefolytatására jogosult szerv vagy személy részére át kell adni,
* alappal valószínűsíthető, hogy másnak jogellenes kárt vagy egyéb jogsérelmet okozott, személyes adatait az eljárás kezdeményezésére, illetve lefolytatására jogosult szervnek vagy személynek kérelmére át kell adni.

1. Ha a bejelentés természetes személyre vonatkozik, az e természetes személyt megillető, a személyes adatok védelmére vonatkozó előírások szerinti, a tájékoztatáshoz és hozzáféréshez való joga gyakorlása során a bejelentő személyes adatai nem tehetők megismerhetővé a tájékoztatást kérő személy számára.
2. A Visszaélés-bejelentési rendszer keretei között kezelt adatok harmadik országba vagy nemzetközi szervezet részére történő továbbítására kizárólag a továbbítás címzettje által tett, a bejelentésre vonatkozó, a Panasztörvényben foglalt szabályok betartására irányuló jogi kötelezettségvállalás esetén és a személyes adatok védelmére vonatkozó előírások figyelembevételével kerülhet sor.
3. A személyazonosságát felfedő bejelentő, valamint a bejelentésben érintett személy személyes adatait az erre jogosultakon kívül más nem ismerheti meg. A bejelentést kivizsgáló személyek a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a bejelentés tartalmára és a bejelentésben érintett személyre vonatkozó információkat – a bejelentésben érintett személy tájékoztatásán túl – a Centrum más szervezeti egységével vagy munkatársával a vizsgálat lefolytatásához feltétlenül szükséges mértékben oszthatják meg.
4. A bejelentésben érintett személyt a vizsgálat megkezdésekor részletesen tájékoztatni kell a bejelentésről, a személyes adatai védelmével kapcsolatban őt megillető jogairól, valamint az adatai kezelésére vonatkozó szabályokról. A tisztességes eljárás követelményének megfelelően biztosítani kell, hogy a bejelentésben érintett személy a bejelentéssel kapcsolatos álláspontját jogi képviselője útján is kifejtse, és azt bizonyítékokkal támassza alá. A bejelentésben érintett személy tájékoztatására kivételesen, indokolt esetben később is sor kerülhet, ha az azonnali tájékoztatás meghiúsítaná a bejelentés kivizsgálását.
5. Az 7. és 8. pont arra a személyre is alkalmazandó, aki a bejelentésben foglaltakról érdemi információval rendelkezhet.

**A bejelentők védelme**

1. Minden, a bejelentő számára hátrányos intézkedés,

*a)*amelyre a bejelentés jogszerű megtétele miatt kerül sor és

*b)*amelyet a bejelentési jogosultra meghatározott jogviszonnyal vagy kapcsolattal összefüggésben valósítanak meg, jogellenesnek minősül akkor is, ha egyébként jogszerű lenne.

1. Hátrányos intézkedésnek minősül a bejelentő számára hátrányos cselekmény vagy mulasztás, különösen

*a)*a felfüggesztés, a csoportos létszámcsökkentés, a felmondás vagy ezekkel egyenértékű intézkedések,

*b)*a munkaköri feladatok átruházása, a munkavégzés helyének megváltoztatása, a bércsökkentés, a munkaidő megváltoztatása,

*c)*a képzés megtagadása,

*d)*a negatív teljesítményértékelés vagy munkareferencia,

*e)*a foglalkoztatásra irányuló jogviszonyára vonatkozó törvény szerinti bármely hátrányos jogkövetkezmény – így különösen fegyelmi intézkedés, megrovás, pénzügyi szankció – alkalmazása,

*f)*a kényszerítés, a megfélemlítés, a zaklatás vagy a kiközösítés,

*g)*a hátrányos megkülönböztetés, hátrányos vagy tisztességtelen bánásmód,

*h)*a határozott idejű foglalkoztatásra irányuló jogviszony határozatlan idejűvé átalakításának elmulasztása, ha a foglalkoztatott jogszerű elvárása az volt, hogy foglalkoztatásra irányuló jogviszonyát határozatlan idejűvé változtatják,

*i)*egy határozott idejű munkaszerződés megújításának elmulasztása vagy annak idő előtti megszüntetése,

*j)*a károkozás, amely magában foglalja a személy jóhírnevének megsértését vagy a pénzügyi veszteséget, beleértve az üzleti lehetőség elvesztését és a bevételkiesést is,

*k)*az olyan intézkedés, amelynek eredményeképpen okkal következik, hogy az adott személy a jövőben foglalkoztatásra irányuló jogviszonyt a foglalkoztatásra irányuló jogviszonya szerinti ágazatban nem létesíthet,

*l)*az egészségügyi alkalmassággal összefüggő vizsgálat előírása,

*m)*az áru- vagy szolgáltatási szerződés idő előtti megszüntetése vagy felmondása, és

*n)*az engedély visszavonása.

1. A 2. pont szerinti hátrányos intézkedéssel összefüggő hatósági vagy bírósági eljárás során – ha a bejelentő a bejelentés megtétele jogszerűségét bizonyítja –

*a)*vélelmezni kell, hogy a hátrányos intézkedésre a bejelentés jogszerű megtétele miatt került sor, és

*b)*a hátrányos intézkedést hozó személyt terheli annak bizonyítása, hogy a hátrányos intézkedés megtételére alapos indokkal és nem a bejelentés jogszerű megtétele miatt került sor.

1. A bejelentés jogszerű megtétele esetén a bejelentő nem tekinthető a törvény által védett titok nyilvánosságra hozatalával összefüggő korlátozást vagy más, az információfelfedésre vonatkozó jogszabályi korlátozást megszegőnek, és az ilyen bejelentés tekintetében nem terheli felelősség, ha a bejelentő alapos okkal feltételezte azt, hogy a bejelentés szükséges volt a bejelentéssel érintett körülmények feltárásához.
2. A bejelentés jogszerű megtétele esetén a bejelentőt nem terheli felelősség a bejelentésben szereplő információk megszerzése vagy az azokhoz való hozzáférés tekintetében, kivéve, ha a bejelentő az információk megszerzésével vagy az azokhoz való hozzáféréssel bűncselekményt követett el. A bejelentő a bejelentés jogszerű megtételéért nem vonható felelősségre, ha a bejelentő alapos okkal feltételezte azt, hogy a bejelentés szükséges volt a bejelentéssel érintett körülmények feltárásához. A bejelentő a 4. és 5 pontban foglaltakra valamennyi hatósági vagy bírósági eljárás során – a bejelentés megtétele jogszerűségének bizonyítása mellett – hivatkozhat.
3. A bejelentés megtétele jogszerű, ha

*a)*a bejelentő a bejelentését az e Fejezet szerinti visszaélés-bejelentési rendszerek valamelyikén, a Panasztörvényben meghatározott szabályok szerint tette meg,

*b)*a bejelentő a bejelentéssel érintett körülményekre vonatkozó, bejelentett információt a munkavégzéssel kapcsolatos tevékenységével összefüggésben szerezte, és

*c)*a bejelentő alapos okkal vélelmezte, hogy a bejelentéssel érintett körülményekre vonatkozó, bejelentett információ a bejelentés időpontjában valós volt.

1. A bejelentőre vonatkozó védelemben részesül, aki

*a)*a jogszerű bejelentést tevő bejelentő részére segítséget nyújt a bejelentés megtétele során,

*b)*a jogszerű bejelentést tevő bejelentővel kapcsolatban álló olyan személy – így különösen a bejelentő munkatársa vagy családtagja –, akit hátrányos intézkedés érhet.